Wysiging soos op 08:57, 28 Junie 2013
Wysiging soos op 20:05, 27 Junie 2013 (wysig)
Wysiging soos op 08:57, 28 Junie 2013 (wysig) (maak ongedaan)
Die gebied suid van die [[Tugelarivier]] is oorspronklik deur San-versamelaars en -jagters bewoon voordat Nguni-groepe, wat onder die heerskappy van koning [[Shaka]] in die vroeë 19de eeu tot 'n enkele Zulunasie verenig is, hulle hier gevestig het. Dit het kort daarna onder Britse koloniale bewind gekom. Die huidige dorpsgebied het deel uitgemaak van [[Marshall Campbell|Sir Marshall Campbell]] se uitgestrekte plantasie. Campbell, 'n boorling van [[Glasgow]] wat in 1850 na Suid-Afrika geïmmigreer het, was 'n invloedryke suikermagnaat wat in 1860 Indiese kontrakarbeiders vir sy plantasie gewerf het. Hulle het tot die strekstreek se multikulturele karakter bygedra.
Umhlanga het in 1970 munisipale status verwerf, en twee jaar later is die voorstad La Lucia ingelyf by die dorp. Vanaf die 1980's het die dorpsgebied binnelands begin uitbrei. Umhlanga, en hier veral die vroeëre suikerrietvelde van Umhlanga Ridge, het die fokuspunt van ontwikkeling in die Groter Durbangebied geword. Net soos in die geval van [[Johannesburg]], waar besighede hul kantore na die welgestelde voorstad [[Sandton]] verskuif het, het ook Umhlanga tot Durban se sakedistrik ontwikkel. In 2010 is Durban se internasionale lughawe na La Mercy verskuif en as Internasionale [[Koning Shaka-lughawe Internasionale Lughawe]] heropen.
== Buurte ==
Umhlanga Ridge is 'n nuwe sake- en woonbuurt met winkelgeriewe soos die ''Gateway Theatre of Shopping''-winkelsentrum (een van die grootstes in die land), motorwinkels, 'n privaat hospitaal en talle kantore. Dit het op 'n heuwel ontstaan wat oor die Indiese Oseaan uitkyk en is grotendeels op voormalige plantasiegrond gebou.
In die dorpsentrum, wat deur 'n padnetwerk met grootpaaie soos die Nasionale Roete 2N2 verbind word, is nuwe strate met voetgangerlane, parke en openbare ruimtes aangelê.
Net noord van Umhlanga het die Breakers-strandoord ontstaan. Dit is digby die Umhlanga-strandmeernatuurbewaringsgebied geleë. Rondom die strandmeer is digte subtropiese kusbosse met wandelpaaie. Die gebied het 'n ryk dierelewe met talle [[aap|ape]], bosbokke[[bosbok]]ke en talle [[voël]]spesies. Eweneens noord van Umhlanga het die ''Sun International''-hotelgroep hul kasino- en vermaakkompleks ''Sibaya Casino & Entertainment Kingdom'' geopen. Naas die kasino het ook restaurante, kroeë en konferensiegeriewe ontstaan.
Umdloti langs die strandmeer van die gelyknamige rivier is, in vergelyking met Umhlanga, 'n rustiger strandoord met kleiner woonstelgeboue en uitgebreide sandstrande.